Source: https://www.najpravo.sk/rady-a-vzory/vzory-rozhodnuti-sudu/uznesenia/z/zastavenie-konania-pred-pojednavanim-z-dovodu-uplnej-uhrady-96-osp-vzor-uznesenia.html
Timestamp: 2020-02-26 23:02:58+00:00

Document:
Zastavenie konania pred pojednávaním z dôvodu úplnej úhrady § 96 OSP (vzor uznesenia) | Z | Najprávo.sk - najlepší právny poradca
Zastavenie konania pred pojednávaním z dôvodu úplnej úhrady § 96 OSP (vzor uznesenia)
27.4. 2011, 18:08 | Admin 3
1C/100/2011-20
Okresný súd v XY v právnej veci navrhovateľa XY proti odporcovi XY o zaplatenie 56,03 € s príslušenstvom takto
Súd z r u š u j e platobný rozkaz Okresného súdu XY č. k. XY zo dňa XY.
Navrhovateľovi sa náhrada trov konania n e p r i z n á v a.
Nariaďuje sa vrátiť navrhovateľovi 9,87 € súdneho poplatku zaplateného za návrh, a to prostredníctvom Daňového úradu XY, po právoplatnosti tohto uznesenia.
Navrhovateľ podal dňa 02. 11. 2010 na tunajší súd návrh, ktorým sa na odporcovi domáhal zaplatenia sumy 56,03 € spolu s úrokmi z omeškania a žiadal nahradiť trovy konania. Za podaný návrh zaplatil súdny poplatok 16,50 €.
Pred začatím pojednávania, podaním zo dňa 06. 04. 2011, ktoré došlo tunajšiemu súdu dňa 12. 04. 2011 zobral navrhovateľ podaný návrh späť v plnom rozsahu, nakoľko odporca po vydaní platobného rozkazu uhradil istinu s príslušenstvom ako aj trovy konania, preto súd postupoval podľa ust. § 96 O. s. p. a konanie vo veci zastavil.
O trovách konania rozhodol súd podľa § 146 ods. 2 druhej vety O. s. p. tak, že navrhovateľovi náhradu trov konania nepriznal, keďže trovy konania, ktoré navrhovateľovi vznikli, mu boli zo strany odporcu uhradené.
Podľa ustanovenia § 11 ods. 3 prvá veta Zákona č. 71/1992 Zb. o súdnych poplatkoch poplatok splatný podaním návrhu na začatie konania, podaním odvolania alebo dovolania sa vráti, ak sa konanie zastavilo, ak sa podanie vrátane odvolania a dovolania odmietlo alebo ak sa návrh, odvolanie alebo dovolanie vzali späť pred prvým pojednávaním bez ohľadu na to, či bol vydaný platobný rozkaz alebo rozkaz na plnenie.
Podľa ustanovenia § 11 ods. 4 Zákona o súdnych poplatkoch okrem poplatku v rozvodovom konaní a poplatku, ktorý sa vracia podľa odseku 1, sa poplatok alebo jeho časť (preplatok) vracia krátený o 1%, najmenej však 6,63 eura. Ak sa návrh vzal späť pred zaplatením poplatku, poplatok sa nevyrubuje.
Podľa ustanovenia § 11 ods. 6 Zákona o súdnych poplatkoch ak sa má vrátiť poplatok alebo preplatok poplatku, súd alebo orgán štátnej správy súdov zašle odpis právoplatného rozhodnutia o jeho vrátení daňovému úradu príslušnému podľa trvalého pobytu (sídla) poplatníka, ktorý poplatok alebo preplatok poplatku vráti; v prípade, že orgán štátnej správy súdov nevydal rozhodnutie, zašle písomné upovedomenie o spôsobe vybavenia sťažnosti podľa osobitného zákona.
Zároveň súd nariadil prostredníctvom Daňového úradu XY vrátiť navrhovateľovi súdny poplatok zaplatený navrhovateľom za návrh, a to podľa § 11 ods. 3, 4 Zákona o súdnych poplatkoch, ktorý bol krátený o sumu 6,63 eur (16,50 € mínus 6,63 € = 9,87 €), nakoľko vo veci doposiaľ nedošlo k začatiu pojednávania.
V XY dňa 26. apríla 2011
Za správnosť vyhotovenia: XY

References: § 96
 § 96
 súd 

Súd 
 súd 
 súd 
 § 96
 súd 
 § 146
 § 11
 § 11
 § 11
 súd 
 súd 
 § 11